CELEX: 32018R1793
Language: et
Date: 2018-11-20 00:00:00
Title: Komisjoni määrus (EL) 2018/1793, 20. november 2018, millega kiidetakse heaks määruse (EÜ) nr 110/2008 III lisas loetletud piiritusjoogi geograafilise tähise tehnilise toimiku muudatus, mis tuleneb peamiste spetsifikaatide muutmisest [„Ron de Guatemala“ (GT)]

21.11.2018   
               
               
                  ET
               
               
                  Euroopa Liidu Teataja
               
               
                  L 294/1
               
            
         KOMISJONI MÄÄRUS (EL) 2018/1793,
         20. november 2018,
         millega kiidetakse heaks määruse (EÜ) nr 110/2008 III lisas loetletud piiritusjoogi geograafilise tähise tehnilise toimiku muudatus, mis tuleneb peamiste spetsifikaatide muutmisest [„Ron de Guatemala“ (GT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. jaanuari 2008. aasta määrust (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89, (1) eriti selle artikli 17 lõiget 8 ja artiklit 21,
         ning arvestades järgmist:
         
                     (1)
                  
                  
                     Vastavalt määruse (EÜ) nr 110/2008 artikli 17 lõikele 5 on komisjon tutvunud organisatsiooni Asociación Nacional de Fabricantes de Alcoholes y Licores (ANFAL) taotlusega kiita heaks kõnealuse määruse (EÜ) nr 110/2008 kohaselt registreeritud geograafilise tähise „Ron de Guatemala“ (2) tehnilise toimiku muudatus.
                  
               
                     (2)
                  
                  
                     Olles jõudnud järeldusele, et muutmistaotlus on kooskõlas määrusega (EÜ) nr 110/2008, avaldas komisjon selle Euroopa Liidu Teatajas (3) kooskõlas kõnealuse määruse artikli 17 lõikega 6.
                  
               
                     (3)
                  
                  
                     Kuna komisjon ei ole saanud ühtki vastuväidet määruse (EÜ) nr 110/2008 artikli 17 lõike 7 alusel, tuleks tehnilise toimiku muudatus määruse (EÜ) nr 110/2008 artikli 17 lõike 8 kohaselt heaks kiita.
                  
               
                     (4)
                  
                  
                     Käesoleva määrusega ette nähtud meetmed on kooskõlas piiritusjoogituru komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kiidetakse heaks Euroopa Liidu Teatajas avaldatud nimetuse „Ron de Guatemala“ (GT) tehnilise toimiku muudatus.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. november 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 39, 13.2.2008, lk 16.
         
            (2)  Komisjoni 3. veebruari 2014. aasta määrus (EL) nr 97/2014, millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) III lisa (ELT L 33, 4.2.2014, lk 1).
         
            (3)  ELT C 317, 23.9.2017, lk 6.